CELEX: 32019D2150
Language: sk
Date: 2019-12-09 00:00:00
Title: Rozhodnutie Rady (EÚ) 2019/2150 z 9. decembra 2019 o pozícii, ktorá sa má v mene Európskej únie prijať v Správnom výbore zriadenom Medzinárodným dohovorom o harmonizácii hraničných kontrol tovaru

16.12.2019   
               
               
                  SK
               
               
                  Úradný vestník Európskej únie
               
               
                  L 325/165
               
            
         ROZHODNUTIE RADY (EÚ) 2019/2150
         z 9. decembra 2019
         o pozícii, ktorá sa má v mene Európskej únie prijať v Správnom výbore zriadenom Medzinárodným dohovorom o harmonizácii hraničných kontrol tovaru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Medzinárodný dohovor o harmonizácii hraničných kontrol tovaru (ďalej len „dohovor“) bol schválený nariadením Rady (EHS) č. 1262/84 (1).
                  
               
                     (2)
                  
                  
                     Podľa článku 22 dohovoru môže Správny výbor uvedený v odseku 2 uvedeného článku (ďalej len „správny výbor“) prijať zmeny dvojtretinovou väčšinou prítomných a hlasujúcich zmluvných strán.
                  
               
                     (3)
                  
                  
                     Správny výbor má na svojom dvanástom zasadnutí prijať zmenu článku 7 prílohy 8 k dohovoru.
                  
               
                     (4)
                  
                  
                     Je vhodné stanoviť pozíciu, ktorá sa má prijať v mene Únie v správnom výbore, keďže zmeny dohovoru budú mať pre Úniu záväzný charakter.
                  
               
                     (5)
                  
                  
                     Únia podporuje nový článok 7 prílohy 8 k dohovoru, keďže znížením frekvencie podávania správ v rámci mechanizmu podávania správ o pokroku dosiahnutom pri zlepšovaní postupov prekračovania hraníc v medzinárodnej cestnej doprave sa obmedzia administratívne formality pre členské štáty.
                  
               
                     (6)
                  
                  
                     Pozícia v mene Únie v správnom výbore dohovoru, by teda mala byť založená na návrhu na zmenu pripojenom k tomuto rozhodnutiu,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať na dvanástom alebo nasledujúcom zasadnutí správneho výboru, spočíva v podpore návrhu na zmenu pripojeného k tomuto rozhodnutiu.
         
         
            Článok 2
            Menšie technické úpravy návrhu na zmenu uvedeného v článku 1 môže schváliť zástupca Únie v správnom výbore.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 9. decembra 2019
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Nariadenie Rady (EHS) č. 1262/84 z 10. apríla 1984 o záveroch Medzinárodného dohovoru o harmonizácii hraničných kontrol tovaru (Ú. v. ES L 126, 12.5.1984, s. 1).
      
      
         
            PRÍLOHA
            
               Zmena Medzinárodného dohovoruo harmonizácii hraničných kontrol tovaru
            
            Príloha 8, článok 7
            
               Slovné spojenie raz za dva roky sa nahrádza slovným spojením raz za päť rokov.